Sve više povratnika u New Orleansu
Iako je u New Orleansu još uvijek na snazi obvezatna evakuacija,  sve se veći broj ljudi vraća u grad - s ne puno više od vozačke dozvo
piše o početku povratka u New Orleans. Nita Hemeter dovezla se u New Orleans nakon odmora u Italiji tijekom uragana. Na svakoj kontrolnoj postaji rekla je policajcima kako mora uzeti svoja dva psa i četiri mačke koje je ostavila u svom domu. Međutim, jednom kad je došla kući, i vidjela da su njeni ljubimci na sigurnom, shvatila je da se voda potpuno povukla iz područja gdje stanuje te da može učiniti puno više dobra ako ostane u gradu. Sad provodi dane naizmjence čisteći svoju kuću od pljesni i vodenih naslaga i "provaljujući u tuđe kuće" kako bi u njima ostavila vodu i hranu za napuštene kućne ljubimce. Iako je u New Orleansu još uvijek na snazi obvezatna evakuacija, sve se veći broj ljudi vraća u grad - s ne puno više od vozačke dozvole i neke očajničke priče. Koga pustiti, a koga ne dodatno povećava napetosti između stanovnika koji žive u neizvjesnosti– piše jutrošnji - i vladinih dužnosnika koji pokušavaju očistiti i uspostaviti red u gradu koji je u biti postao vojna zona. također piše o spontanim načinima na koje stiže pomoć u ovaj grad. Dvojica muškaraca preuzela su na sebe potresnu misiju u urbanoj močvari New Orleansa. S metalnom polugom i čamcem s ravnim dnom, ova dvojica pomažu ljudima da provale u svoje domove i 'ukradu' od najsmionijih pljačkaša u gradu – padajućeg vodostaja i sve veće plijesni – neke uspomene kao što su naslijeđena slika, ručno izrađen poplun ili šareni crtež izrađen od djeteta koje je u međuvremenu postalo znatno veće. "Evo što sam od ljudi saznao" – citira Ramseya Skippera jednog od dvojice u čamcu – "Ovo je poglavlje gotovo. Bilo je to prekrasno poglavlje našeg života. Stoga je važno – posebice za djecu – da imamo neku uspomenu". Gospodin Skipper je također naučio i puno prozaičnije lekcije. Primjerice, kako uz pomoć trzaja tijela izvući čamac koji se nasukao na krov automobila – treba samo premjestiti sve u čamcu na krmu i prebaciti motor u stražnji pogon. A naučio je i da vreće za poginule, s cijevnim oblikom i mnogo držaka – piše - predstavljaju "najbolju prtljagu za transport" imovine koju treba iznijeti kroz prozor.